ഇനി മുന്നിലുള്ളത് മുരളിയും വോണും മാത്രം, ആന്ഡേഴ്സനെ അഭിനന്ദിച്ച് കുംബ്ലെ ടെസ്റ്റ് ക്രിക്കറ്റില് ഏറ്റവും കൂടുതല് വിക്കറ്റ് വീഴ്ത്തുന്ന ബോളര്മാരുടെ പട്ടികയില് മൂന്നാം സ്ഥാനത്തേക്ക് ഉയര്ന്ന ഇംഗ്ലീഷ് പേസര് ജയിംസ് ആന്ഡേഴ്സനെ അഭിനന്ദിച്ച് ഇന്ത്യന് ലെഗ് സ്പിന് മാന്ത്രികന് അനില് കുംബ്ലെ. കുംബ്ലെയെ മറികടന്നാണ് ആന്ഡേഴ്സന് വിക്കറ്റ് വേട്ടയിലെ മൂന്നാമനായി മാറിയത്. അഭിനന്ദനങ്ങള് ജിമ്മി. ഒരു പേസര് ഇത്രയും ഉന്നതിയിലെത്തിയത് അതിമനോഹരമായ കാഴ്ചയാണ്. ഇതിഹാസമാണ് നിങ്ങള് കുംബ്ലെ ട്വീറ്റ് ചെയ്തു. ഇന്ത്യക്കെതിരായ ടെസ്റ്റ് പരമ്ബരയിലെ ആദ്യ മത്സരത്തിന്റെ മൂന്നാം ദിനമാണ് ആന്ഡേഴ്സണ് കുംബ്ലെയെ പിന്തള്ളിയത്. ഇന്ത്യന് ഓപ്പണര് കെ.എല് രാഹുലിനെ 84 കൂടാരം കയറ്റിയപ്പോള് ആന്ഡേഴ്സന്റെ ടെസ്റ്റ് വിക്കറ്റുകളുടെ എണ്ണം 620ല് എത്തി. 132 മത്സരങ്ങളില് നിന്ന് കുംബ്ലെയുടെ സമ്ബാദ്യം 619 വിക്കറ്റുകളാണ്. രാഹുലിന് പിന്നാലെ ഷാര്ദുല് താക്കൂറിനയും മടക്കിയ ആന്ഡേഴ്സണ് വിക്കറ്റ് നേട്ടം 621ല് എത്തിച്ചിട്ടുണ്ട്.